Etapi otsustavad sündmused arenesid lõpukilomeetritel. 3,8 km enne finišit sai grupp kätte viis jooksikut Gorka Izagirre Insausti (Euskaltel-Euskadi), Jeremy Roy (FDJ), Imanol Erviti Ollo (Movistar Team), Johnny Hoogelrandi (Vacansoleil-DCM) ja Biel Kadri (Ag2R La Mondiale).    Kaks kilomeetrit enne finišit algas lõputõus Mur-de-Bretagne'ile  ning umbes 700 meetrit hiljem tegi Contador esimese rünnakuürituse, millega läksid kaasa Robert Gesink (Rabobank), Philippe Gilbert (Omega Pharma-Lotto), Evans, Fränk Schleck (Team Leopard Trek) ja Dries Devenyns (Quickstep).    Kui Contadori esimene rünnak ei õnnestunud, algas passimine, mille lõpetas Evansi vägev spurt. Hispaanlane suutis 34-aastasele austraallasele vastata ja uskus finišis esialgu, et on ise etapi võitnud, kuid lõpujoonel oli Evans mõnekümne sentimeetri jagu eespool.